# Naturalizam (filozofija)

**Naturalizam** (njem. *Naturalismus*, od franc. *naturalisme*, prema lat. *naturalis*: prirodan), filozofska koncepcija po kojoj je priroda osnova i bit svega, jedini pravi realitet i ništa izvan njega ne postoji; ideja ili vjerovanje da na svijetu djeluju jedino prirodni zakoni (fizički zakoni) i sile, nasuprot onim supranaturalnim ili spiritualnim; Pristaše naturalizma (naturalisti) tvrde da prirodni zakoni vladaju i upravljaju strukturom i ponašanjem prirodnog univerzuma i da je promjena univerzuma u svakom trenutku produkt ovih zakona. „Naturalizam se intuitivno može razdijeliti na [metafizičku] i metodološku komponentu.” Metafizički se ovdje odnosi na filozofsko proučavanje prirode realiteta. Neki filozofi izjednačuju naturalizam s materijalizmom. Na primjer, filozof Paul Kurtz tvrdi da se priroda može najbolje opisati u odnosu na materijalne principe. Ovi principi uključuju masu, energiju i ostala fizička i kemijska svojstva prihvaćena od znanstvene zajednice. Nadalje, u ovom smislu naturalizma smatra se da duhovi, božanstva i prikaze nisu realni i da ne postoji nikakva „svrha” u prirodi. Ovakvo apsolutno vjerovanje u naturalizam obično se naziva *metafizički naturalizam*.

Nasuprot tomu, pretpostavka naturalizma u radnim metodama, bez nužna razmatranja naturalizma kao apsolutne istine s filozofskim povjerbinama, zove se *metodološki naturalizam*. Predmetna tema ovdje je filozofija stjecanja znanja.

S izuzetkom panteista, koji vjeruju da su Priroda i Bog jedna te ista stvar, teisti dovode u pitanje ideju da priroda sadrži sav realitet. Po nekim teistima, prirodni se zakoni mogu pojmiti i kao drugi uzroci bog(ov)a.

U 20. stoljeću Willard Van Orman Quine, George Santayana i drugi filozofi raspravljali su o tome da uspjeh naturalizma u znanosti znači da bi se znanstvena metoda morala također rabiti u filozofiji. U skladu s ovim nazorom, kaže se da znanost i filozofija tvore kontinuum.

## Povezano

* empirizam
* fizikalizam
* hilomorfizam
* liberalni naturalizam
* materijalizam
* metafizički naturalizam
* naturalistički panteizam
* platonizam
* religijski naturalizam
* sociološki naturalizam
* supranaturalizam
* Whitehead, Alfred North

## Literatura

## Literatura

* Audi, Robert (1996.). „Naturalism”. u: Borchert, Donald M.. *The Encyclopedia of Philosophy Supplement*. USA: Macmillan Reference. str. 372–374.
* Danto, Arthur C. (1967.). „Naturalism”. u: Edwords, Paul. *The Encyclopedia of Philosophy*. New York: The Macmillan Co. and The Free Press. str. 448–450.
* Kurtz, Paul (1990.). *Philosophical Essays in Pragmatic Naturalism*. Prometheus Books.
* Lacey, Alan R. (1995.). „Naturalism”. u: Honderich, Ted. *The Oxford Companion to Philosophy*. Oxford University Press. str. 604–606.
* Post, John F. (1995.). „Naturalism”. u: Audi, Robert. *The Cambridge Dictionary of Philosophy*. Cambridge University Press. str. 517–518.
* Sagan, Carl (2002.). *Cosmos*. Random House. ISBN 978-0-375-50832-5.
* De Caro, Mario i Macarthur, David Macarthur (urr.). 2004. *Naturalism in Question.* Cambridge. Mass: Harvard University Press.
* De Caro, Mario i Macarthur, David Macarthur (urr.). 2010. *Naturalism and Normativity.* New York. Columbia University Press.
* Lange, Friedrich Albert. 1925. *The History of Materialism*. London. Kegan Paul, Trench, Trubner & Co Ltd. ISBN 0-415-22525-6
* Macarthur, David. 2008. "Quinean Naturalism in Question". Philo. Vol 11. No. 1.